SCI กำไรปี 60 วูบหนัก 89% มาที่17.43 ลบ.เหตุรายได้ลดลงมาก-เตรียมปันผลหุ้นละ 0.05 บ.
SCI กำไรปี 60 วูบหนัก 89% มาที่17.43 ลบ.จากปีก่อน162.52 ลบ.เหตุรายได้บริการลดลงมาก เตรียมปันผลหุ้นละ 0.05 บ. XD 9 มี.ค.จ่าย 25 พ.ค.61
26 ก.พ. 2561

 
บริษัท เอสซีไอ อีเลคตริค จำกัด (มหาชน) หรือ SCI รายงานผลการดำเนินงานประจำปี 60 (รวมบริษัทย่อย) สิ้นสุดวันที่ 31 ธ.ค. 60 ดังนี้

สำหรับผลการดำเนินงานที่ลดลงเนื่องจากรายได้รวมปี 2560 อยู่ที่ 1,678.29 ล้านบาท ลดลงจากปีก่อนอยู่ที่ 1,969.91 ล้านบาท โดยเฉพาะรายได้จากการให้บริการมียอดรายได้รวมปี 2560 ทั้งสิ้น 366.54 ล้านบาท ลดลง 351.19 ล้านบาท หรือลดลงร้อยละ 48.93 เมื่อเทียบกับปีก่อน ซึ่งมีจำนวน 717.74 ล้านบาท
โดยรายได้ลดลงจากการชะลอการรับรู้รายได้ส่วนงานโครงการเสาส่งไฟฟ้าแรงสูงและสถานีไฟฟ้าย่อย (โครงการ 500kV) ที่ประเทศสปป.ลาว ซึ่งเนื่องมาจากอยู่ระหว่างการสรุปเรื่องการปรับเปลี่ยนขนาดสายไฟของรัฐบาล สปป.ลาว
บริษัทเตรียมปันผลจากงวดการดำเนินงานวันที่ 1 ม.ค.60 ถึงวันที่ 31 ธ.ค. 60 เป็นเงินสด 0.05 บาท กำหนดขึ้นเครื่องหมาย XD วันที่ 9 มี.ค.61 และกำหนดจ่ายเงินปันผลวันที่ 25 พ.ค.61